জনি ওয়াইজমুলার
জনি ওয়াইজমুলার (ইংরেজি: Johnny Weissmuller); (জন্ম: ২ জুন, ১৯০৪ - মৃত্যু: ২০ জানুয়ারি, ১৯৮৪) বিখ্যাত জার্মান-আমেরিকান সাঁতারু ও অভিনেতা। তিনি অস্ট্রিয়া-হাঙ্গেরীর টিমিসোয়ারা এলাকার জার্মান বংশোদ্ভূত বাবা-মায়ের সন্তান। ১৯২০-এর দশকে বিশ্বের সেরা সাঁতারু হিসেবে পরিচিত ছিলেন। তিনি অলিম্পিক ক্রীড়ায় পাঁচটি স্বর্ণপদক এবং একটি ব্রোঞ্জপদক জয় করেন। পরবর্তীতে ১৯৩০-এর দশকে তিনি জনপ্রিয় টারজান চলচ্চিত্রে ধারাবাহিকভাবে অংশগ্রহণ করে অসম্ভব জনপ্রিয়তা অর্জন করেন। ফলশ্রুতিতে অন্যান্য চলচ্চিত্রে অভিনয়ে অংশগ্রহণকালে এর ব্যাপক প্রভাব পড়ে ও বিভিন্ন সমস্যার মুখোমুখি হন।